text: সামারস্ল্যাম একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৮ সালের ১৯শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলিস সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি সামারস্ল্যাম কালানুক্রমিকের অধীনে প্রচারিত একত্রিশতম অনুষ্ঠান এবং এই ভেন্যুতে টানা চতুর্থ এবং সর্বশেষ অনুষ্ঠান ছিল।
  
  প্রাক-প্রদর্শনে তিনটি সহ মূল অনুষ্ঠান মিলিয়ে মোট ১৩টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানে সর্বমোট ৮টি চ্যাম্পিয়নশিপ ম্যাচ আয়োজিত হয়েছে, যার মধ্যে ২টি হয়েছে প্রাক-প্রদর্শনে, যা সামারস্ল্যামের জন্য একটি রেকর্ড ছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে হারিয়েছে, এর ফলে লেজনারের ৫০৪ দিনের দীর্ঘ রাজত্বের অবসান ঘটেছে। অন্যান্য শীর্ষস্থানীয় ম্যাচে, রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে অ্যালেক্সা ব্লিসকে (এর মাধ্যমে রোন্ডা প্রথম নারী হিসেবে ইউএফসি এবং ডাব্লিউডাব্লিউই উভয় স্থানেই নারীদের চ্যাম্পিয়নশিপ জয়লাভ করেছেন), দ্য মিজ ড্যানিয়েল ব্রায়ানকে, সামোয়া জো ডাব্লিউডাব্লিউই চ্যাম্পিয়নশিপ ম্যাচে এ জে স্টাইলসকে ডিস্কোয়ালিফিকেশনের মাধ্যমে এবং সেথ রলিন্স ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ডলফ জিগলারকে হারিয়েছে।
  
  ফলাফল
  
  তথ্যসূত্র
  
  বহিঃসংযোগ
  
  বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান
  বিষয়শ্রেণী:২০১৮-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
  বিষয়শ্রেণী:২০১৮-এ দশকে নিউ ইয়র্ক শহর
  বিষয়শ্রেণী:নিউ ইয়র্ক শহরে ঘটনা
  বিষয়শ্রেণী:নিউ ইয়র্ক শহরে পেশাদার কুস্তি
  বিষয়শ্রেণী:সামারস্ল্যাম
  বিষয়শ্রেণী:আগস্ট ২০১৮-এ মার্কিন যুক্তরাষ্ট্রে ঘটনা
title: সামারস্ল্যাম (২০১৮)